
         ROMÂNIA

MUNICIPIUL MARGHITA

  MARGITTA MEGYEI JOGÚ VÁROS – MARGHITA TOWN
             415300 - Marghita,  jud. Bihor,                                                                  telefon : +40259362001

        Calea Republicii,  nr.1,                                                                                                  +40359409977

        Cod fiscal 4348947                                                                                                 fax: +40359409982

e-mail:primaria@marghita.ro


  Compartiment afaceri europene, managementul proiectelor
  Nr. 13300 din 08.12.2022
RAPORT   DE   SPECIALITATE
privind aprobarea cofinanțării cheltuielilor neeligibile la obiectivul de investiție „Îmbunătățirea infrastructurii rutiere agricole în Municipiul Marghita,

 județul Bihor”

La data de 15.04.2022 a fost semnat cu AGENȚIA PENTRU FINANŢAREA INVESTIŢIILOR RURALE - România (AFIR) Contractul de finanțare nerambursabilă nr. C0430A00F012160500120 /15.04.2022 pentru punerea în aplicare a Cererii de finanțare nr.F0430A00F012160500120 în vederea implementării proiectului „IMBUNATATIREA INFRASTRUCTURII RUTIERE AGRICOLE IN MUNICIPIUL MARGHITA, JUDETUL BIHOR”, finanțat prin PNDR - sm 4.3.  

Conform bugetului indicativ al proiectului, anexă la contractul de finanțare nerambursabilă, valoarea totală eligibilă a proiectului „IMBUNATATIREA INFRASTRUCTURII RUTIERE AGRICOLE IN MUNICIPIUL MARGHITA, JUDETUL BIHOR” este de maximum 4.949.000,00 lei echivalentul a maximum 1.000.000 euro, cu o intensitate a sprijinului de până la maximum 100%. 
De asemenea, Agenţia pentru Finanţarea Investiţiilor Rurale (AFIR), în calitate de Autoritate Contractantă va efectua plata TVA    aferentă cheltuielilor eligibile prevăzute în bugetul indicativ - Anexa III la Contractul de finanţare.
Urmare a observațiilor transmise de CRFIR 6 Nord-Vest Satu Mare referitoare la avizarea proiectului tehnic al proiectului, respectiv referitoare la faptul că inițial în proiectul tehnic a fost cuprinsa doar lungimea efectivă a podului de 12 m care se află pe traseul acestor drumuri agricole și care se află în proprietatea Administrației Bazinală de Apă Crișuri (ABA Crișuri) iar ulterior s-a constatat că zona administrată de ABA Crisuri este de fapt de 42 m, este necesară suplimentarea lungimii drumului DE 002 cu 30 m. Această cheltuială este o cheltuială neeligibilă. 

Ca urmare, valoarea totală de investiţie a proiectului  este de 6.029.971,33  lei din care 4.949.000 lei valoare eligibilă si 1.080.971,33 lei valoare neeligibilă. În valoarea totală neeligibilă este inclusă și valoarea TVA în sumă de 940.025,32 lei. Conform mecanismului de plată prevăzut de art. 43 alin.(1) litera a) din  OUG nr.49/2015 privind gestionarea financiara a fondurilor europene nerambursabile aferente politicii agricole comune, politicii comune de pescuit si politicii maritime integrate la nivelul Uniunii Europene, precum si a fondurilor alocate de la bugetul de stat pentru perioada de programare 2014-2020 si pentru modificarea si completarea unor acte normative din domeniul garantarii, cu modificările și completările ulterioare, AFIR decontează valoarea TVA aferentă cheltuielilor eligibile.  Din bugetul local al Municipiului Marghita va fi asigurată suma de 163.332,45 lei, reprezentând suma neeligibila fara TVA de 140.946,04 lei și  TVA neeligibil în sumă de 22.386,41 lei.
Astfel, în baza prevederilor:

- Art.6, art.8-9, art.12, art.84 alin.(3) și alin.(4), art.125, art.129 alin.(1), alin.(2) lit.b), art.136, art.154 alin.(5) și alin.(6), art.155 alin.(1) lit.b) și c), alin.(3) lit.b), alin.(4) lit.a), art.200 precum și ale art.370 alin.(2) din OUG nr.57/2019 privind Codul Administrativ, cu modificările și completările ulterioare,

- Legii nr.273/2006 privind finanțele publice locale, cu modificările și completările ulterioare,

- O.U.G. nr.63/2010 pentru modificarea si completarea Legii nr.273/2006 privind finantele publice locale, precum și pentru stabilirea unor măsuri financiare, cu modificările și completările ulterioare, 

- O.U.G. nr.130/2021 privind unele măsuri fiscal-bugetare, prorogarea unor termene, precum și pentru modificarea și completarea unor acte normative;

- Legii responsabilității fiscal-bugetare nr.69/2010, republicată, cu modificările și completările ulterioare;

- Legii contenciosului administrativ nr.554/2004, cu modificările și completările ulterioare,

- Legii nr.24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

- Regulamentul (CE) nr.1305/2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) şi de abrogare a Regulamentului (CE) nr. 1698/2005 al Consiliului, cu modificările şi completările ulterioare,

- Ordinul MADR nr.264/07.10.2021 privind aprobarea Ghidului solicitantului - Investiţii pentru dezvoltarea, modernizarea sau adaptarea infrastructurii agricole şi silvice, submăsura 4.3 Componenta - infrastructura de acces agricolă,

- art. 43 alin.(1) litera a) din  OUG nr. 49/ 2015 privind gestionarea financiara a fondurilor europene nerambursabile aferente politicii agricole comune, politicii comune de pescuit si politicii maritime integrate la nivelul Uniunii Europene, precum si a fondurilor alocate de la bugetul de stat pentru perioada de programare 2014-2020 si pentru modificarea si completarea unor acte normative din domeniul garantarii, cu modificările și completările ulterioare,

- art.196 alin.(1) lit.a) și art.197 din OUG nr.57/2019 privind Codul Administrativ, cu modificările și completările ulterioare,

PROPUN: 

· aprobarea suplimentării, din bugetul local al Municipiului Marghita, a bugetului general al proiectului cu denumirea „Îmbunătățirea infrastructurii rutiere agricole în Municipiul Marghita, județul Bihor” - Contract de finanțare nr. C0430A00F012160500120 /15.04.2022, cu suma de 25.040,46 lei fără TVA, la care se adaugă TVA în valoare de 4.703,88 lei, respectiv 29.744,34 lei cu TVA inclus, reprezentând cheltuieli neeligibile, conform devizului general - anexa nr.1.
În baza art. 129 alin.(1) și  (2) lit. a),  alin.(3) lit.c), din O.U.G.nr. 57/2019 privind Codul administrativ, cu modificările și completările ulterioare,  față de cele prezentate mai sus, este necesar și oportun pentru buna implementare a proiectului „IMBUNATATIREA INFRASTRUCTURII RUTIERE AGRICOLE IN MUNICIPIUL MARGHITA, JUDETUL BIHOR” solicitarea avansului stabilit în contractul de finanțare nerambursabilă și aprobarea în acest sens a proiectului de hotărâre privind aprobarea aprobarea cofinanțării cheltuielilor neeligibile la obiectivul de investiție „Îmbunătățirea infrastructurii rutiere agricole în Municipiul Marghita, județul Bihor”.
Compartiment afaceri europene, managementul proiectelor,
Consilier,
                                 
Liliana MIEREA
 




Întocmit,
 




 Gheorghina SILAGHI,
                                                        Consilier – manager de proiect

